Avainsanat

Tiivistelmä



Avainsanat

1. Ennakkoratkaisukysymykset - Ennakkoratkaisukysymyksen esittäminen yhteisöjen tuomioistuimelle - Perustamissopimuksen 177 artiklassa tarkoitettu kansallinen tuomioistuin - Käsite - Ammatillisen toimielimen perustama valituslautakunta

(ETY:n perustamissopimuksen 177 artikla)

2. Henkilöiden vapaa liikkuvuus - Sijoittautumisvapaus ja palvelujen tarjoamisen vapaus - Perustamissopimuksen määräykset - Henkilöllinen soveltamisala - Laajuus

(ETY:n perustamissopimuksen 3 artiklan c kohta, 48, 52 ja 59 artikla)

3. Henkilöiden vapaa liikkuvuus - Sijoittautumisvapaus ja palvelujen tarjoamisen vapaus - Lääkärit - Direktiivin 75/362/ETY 3 artiklassa tarkoitetun jäsenvaltiossa myönnetyn tutkintotodistuksen haltija, joka on toisen jäsenvaltion kansalainen - Oikeus sijoittautua yleislääkärinä jäsenvaltioon, jonka kansalainen henkilö on - Koulutuksen lisävaatimukset - Hylättävyys

(Neuvoston direktiivin 75/362/ETY 2 ja 3 artikla)

Tiivistelmä

$$1. Jos jäsenvaltion oikeusjärjestyksessä yhteisön toimielinten antamien määräysten ja säännösten soveltaminen uskotaan ammattialajärjestölle, joka toimii tietyssä määrin julkishallinnon valvonnassa, ja jos tämä järjestö tässä yhteydessä ja yhteistyössä asianomaisten viranomaisten kanssa perustaa muutoksenhakukeinoja, jotka voivat vaikuttaa yhteisön oikeuden mukaisten oikeuksien käyttämiseen, yhteisön oikeuden tehokas vaikutus (effet utile) edellyttää, että yhteisöjen tuomioistuin voi ratkaista sellaiset yhteisön oikeuden tulkintaa ja pätevyyttä koskevat kysymykset, jotka voivat syntyä tällaisen menettelyn yhteydessä.

Edellä esitetyistä seikoista johtuu, että koska käytännössä tehokasta muutoksenhakukeinoa yleisiin tuomioistuimiin ei ole yhteisön oikeuden soveltamisen osalta, tällaisen ammattialajärjestön perustamaa valituslautakuntaa, joka toimii viranomaisten luvalla ja yhteistyössä niiden kanssa ja jonka riita-asiain menettelyssä tehdyt päätökset käytännössä tunnustetaan lopullisiksi, on pidettävä perustamissopimuksen 177 artiklassa tarkoitettuna jäsenvaltion tuomioistuimena.

2. Perustamissopimuksen 3 artiklan c kohdassa, 48, 52 ja 59 artiklassa taatut henkilöiden vapaa liikkuvuus, sijoittautumisvapaus ja

palvelujen tarjoamisen vapaus, jotka ovat yhteisön järjestelmän perusvapaudet, eivät toteutuisi kokonaan, jos jäsenvaltiot voisivat kieltää yhteisön oikeuden määräysten ja säännösten suoman edun omilta kansalaisiltaan, jotka ovat käyttäneet hyväkseen liikkumisvapautta ja sijoittautumisvapautta ja jotka ovat saavuttaneet näillä keinoin tutkintotodistusten vastavuoroisesta tunnustamisesta annetussa direktiivissä tarkoitetun ammatillisen pätevyyden muussa jäsenvaltiossa kuin siinä, jonka kansalaisia he ovat.

3. Direktiiviä 75/362/ETY on tulkittava siten, että jäsenvaltion kansalaisella, joka on saanut direktiivin 3 artiklassa mainitun tutkintotodistuksen toisessa jäsenvaltiossa ja joka sen perusteella voi toimia yleislääkärinä tässä toisessa jäsenvaltiossa, on oikeus sijoittautua yleislääkärinä jäsenvaltioon, jonka kansalainen hän on. Hänellä on tämä oikeus, vaikka kyseinen jäsenvaltio edellyttää, että sen alueella lääketieteen tutkintotodistuksen saaneiden henkilöiden on osallistuttava lisäkoulutukseen voidakseen harjoittaa ammattiaan.